Diari Oficial de la Generalitat Valenciana


Sumari del DOGV 9228, del 02-12-2021 (2021/12474)

ACORD de 19 de novembre de 2021, del Consell, pel qual s'autoritza la modificació de la descripció i finalitat de la línia X1270, «Suport a les empreses valencianes per a facilitar el seu accés al finançament després de la crisi sanitària originada pel Covid-19», de l'annex de transferències i subvencions de capital del Programa 612.60, «Despeses diverses», de la secció 20, Despeses diverses. Expedient 06.032/21-183.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9228

Data del DOGV
:   02-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12094


Data del document
:   19-11-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 19 de novembre de 2021, del Consell, pel qual s'autoritza la modificació de la descripció i finalitat de la línia X1270, «Suport a les empreses valencianes per a facilitar el seu accés al finançament després de la crisi sanitària originada pel Covid-19», de l'annex de transferències i subvencions de capital del Programa 612.60, «Despeses diverses», de la secció 20, Despeses diverses. Expedient 06.032/21-183. [2021/12353]  
  
La línia X1270, «Suport a les empreses valencianes per a facilitar el seu accés al finançament després de la crisi sanitària originada pel Covid-19», del capítol 7, del Programa 612.60, «Despeses diverses», el beneficiari de la qual és l'Institut Valencià de Finances, té la finalitat de facilitar l'accés al finançament a les empreses de la Comunitat Valenciana, especialment de les PIME, microempreses i autònoms. Per part de l'IVF s'entén que, per a fer més efectives aquestes mesures, el suport puga realitzar-se tant mitjançant la concessió directa de finançament com a través del suport financer a la Societat de Garantia Recíproca de la Comunitat Valenciana per a la concessió d'avals que permeten l'accés al crèdit per part de les empreses valencianes.  
D'acord amb l'anterior, i considerant que la línia X1270, després de la modificació aprovada per Acord del Consell de 15 d'octubre de 2021 en el pressupost d'ingressos i en la relació de la despesa afecta als Fons de l'instrument per a l'Ajuda a la Recuperació per a la Cohesió i els Territoris d'Europa REACT-EU, ja no inclou despesa vinculada a aquests fons, per l'IVF es planteja la necessitat de modificar les dades descriptives de la línia relatius a descripció i finalitat, incloent la possibilitat de finançar el Fons de Provisions Tècniques de la SGR, per a facilitar l'accés al finançament bancari dels col·lectius més afectats per la crisi: autònoms, microempreses i PIMES valencianes.  
  
A aquest efecte, d'acord amb els articles 21 i 23.c de la Llei 4/2020, de 30 de desembre, de pressupostos de la Generalitat per a l'exercici 2021, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 19 de novembre de 2021,  
  
  
ACORDA  
  
Modificar les dades descriptives relatives a la descripció i la finalitat de la línia X1270, «Suport a les empreses valencianes per a facilitar el seu accés al finançament després de la crisi sanitària originada pel Covid-19», de l'annex de transferències i subvencions de capital del programa 612.60, Despeses diverses, en els termes següents:  
  
Redacció actual Redacció modificada  
Descripció i finalitat: atendre les dificultats d'accés al finançament de les empreses de la Comunitat Valenciana, especialment de les PIME, microempreses i autònoms en el desenvolupament dels seus projectes i en les necessitats derivades de la crisi econòmica vinculada a la pandèmia del Covid-19. Descripció i finalitat: atendre les dificultats d'accés al finançament de les empreses de la Comunitat Valenciana, especialment de les PIME, microempreses i autònoms en el desenvolupament dels seus projectes i en les necessitats derivades de la crisi econòmica vinculada a la pandèmia del Covid-19.  
La subvenció rebuda per l'Institut Valencià de Finances podrà injectar-se al Fons de Provisions Tècniques de la SGR per a facilitar l'accés al finançament bancari dels col·lectius més afectats per la crisi: autònoms, microempreses i PIMES valencianes.  
  
  
València, 19 de novembre de 2021  
  
La consellera secretària,  
MÓNICA OLTRA JARQUE